CELEX: 32017D1357
Language: da
Date: 2017-07-19 00:00:00
Title: Kommissionens gennemførelsesafgørelse (EU) 2017/1357 af 19. juli 2017 om offentliggørelse med en begrænsning i Den Europæiske Unions Tidende af referencen for standard EN 60335-2-9:2003, senest ændret ved A13:2010, om særlige bestemmelser for grillapparater, brødristere og lignende transportable kogeapparater i henhold til Europa-Parlamentets og Rådets forordning (EU) nr. 1025/2012 (meddelt under nummer C(2017) 3168)

21.7.2017   
            
            
               DA
            
            
               Den Europæiske Unions Tidende
            
            
               L 190/14
            
         KOMMISSIONENS GENNEMFØRELSESAFGØRELSE (EU) 2017/1357
   af 19. juli 2017
   om offentliggørelse med en begrænsning i Den Europæiske Unions Tidende af referencen for standard EN 60335-2-9:2003, senest ændret ved A13:2010, om særlige bestemmelser for grillapparater, brødristere og lignende transportable kogeapparater i henhold til Europa-Parlamentets og Rådets forordning (EU) nr. 1025/2012
   
      
         (meddelt under nummer C(2017) 3168)
      
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1025/2012 af 25. oktober 2012 om europæisk standardisering, om ændring af Rådets direktiv 89/686/EØF og 93/15/EØF og Europa-Parlamentets og Rådets direktiv 94/9/EF, 94/25/EF, 95/16/EF, 97/23/EF, 98/34/EF, 2004/22/EF, 2007/23/EF, 2009/23/EF og 2009/105/EF og om ophævelse af Rådets beslutning 87/95/EØF og Europa-Parlamentets og Rådets afgørelse nr. 1673/2006/EF (1), særlig artikel 11, stk. 1, litra a),
   under henvisning til udtalelse fra udvalget nedsat ved artikel 22, stk. 1 i forordning (EU) nr. 1025/2012, og
   ud fra følgende betragtninger:
   
               (1)
            
            
               Når en harmoniseret standard, hvis reference er blevet offentliggjort i Den Europæiske Unions Tidende, omfatter et eller flere af de sikkerhedskrav, der er opført i bilag I til Europa-Parlamentets og Rådets direktiv 2014/35/EU (2), antages det elektriske materiel, der er beregnet til anvendelse inden for visse spændingsgrænser, og som er fremstillet i overensstemmelse med standarden, at opfylde de relevante sikkerhedskrav.
            
         
               (2)
            
            
               I juni 2014 og juli 2014 indgav henholdsvis Tyskland og Norge en formel indsigelse med hensyn til standard EN 60335-2-9:2003, »Elektriske apparater til husholdningsbrug o.l. — Sikkerhed — Del 2-9: Særlige bestemmelser for grillapparater, brødristere og lignende transportable kogeapparater«, senest ændret ved A13:2010.
            
         
               (3)
            
            
               I de formelle indsigelser fra Tyskland og Norge konstateres det, at afsnit 11, »Opvarmning«, af standarden ikke indeholder tilstrækkelige bestemmelser om temperaturgrænserne for ikke-funktionelle tilgængelige overflader. Nærmere bestemt tillader standarden adskillige undtagelser fra temperaturgrænserne, hvorved producenten kan fordoble eller undlade at anvende temperaturgrænseværdierne afhængigt af apparatets størrelse, konstruktion og overfladedel, og hvorved der højst kræves advarselsmærkning. I denne forbindelse kræves der i standardens afsnit 7.1 blot en advarsel på overfladen med den højeste temperatur inde i de dele, som overstiger grænseværdierne. Farverne på advarselsmærkningen kan afvige fra de internationale advarselsfarver, hvilket kan forvirre brugerne. Herudover giver uklarheden i standardens bestemmelser mulighed for at fortolke standarden derhen, hvor det er muligt at udelade måling af temperaturstigninger i visse dele af et givent produkt, hvilket kan føre til udeladelse eller fordobling af de temperaturgrænseværdier, der er fastsat i standarden, for hele produktets vedkommende. Følgelig er der stadig risiko for forbrænding for mennesker og husdyr, og standarden som sådan bør ikke give formodning om overensstemmelse med direktiv 2014/35/EU.
            
         
               (4)
            
            
               Kommissionen anerkendte argumenterne fremført af Tyskland og Norge i enighed med majoriteten af eksperter fra medlemsstaterne, efter at have undersøgt standard EN 60335-2-9:2003, senest ændret ved A13:2010, i Arbejdsgruppen for Lavspændingsdirektivet, der er en gruppe af sektorspecifikke eksperter, i samarbejde med medlemsstater og interessenter. Følgeligt blev det konkluderet, at standarden ikke opfylder de sikkerhedskrav, der er fastsat i punkt 1, litra c), i bilag I til direktiv 2014/35/EU sammenholdt med punkt 2, litra b) i bilaget.
            
         
               (5)
            
            
               I betragtning af de sikkerhedsaspekter, der skal forbedres, og i afventning af en passende revidering af standarden bør referencen til standard EN 60335-2-9:2003, senest ændret ved A13:2010, offentliggøres i Den Europæiske Unions Tidende og ledsages af en passende begrænsning, der bevirker at tiltroen til specifikke dele af standarden, dækket af denne begrænsning, ikke vil give en formodning om overensstemmelse —
            
         VEDTAGET DENNE AFGØRELSE:
   Artikel 1
   Referencen for standard EN 60335-2-9:2003, »Elektriske apparater til husholdningsbrug o.l. — Sikkerhed — Del 2-9: Særlige bestemmelser for grillapparater, brødristere og lignende transportable kogeapparater«, senest ændret ved A13:2010, skal offentliggøres i Den Europæiske Unions Tidende med begrænsningen angivet i bilaget.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 19. juli 2017.
      
         
            På Kommissionens vegne
         
         Elżbieta BIEŃKOWSKA
         
            Medlem af Kommissionen
         
      
   
   
      (1)  EUT L 316 af 14.11.2012, s. 12.
   
      (2)  Europa-Parlamentets og Rådets direktiv 2014/35/EU af 26. februar 2014 om harmonisering af medlemsstaternes love om tilgængeliggørelse på markedet af elektrisk materiel bestemt til anvendelse inden for visse spændingsgrænser (EUT L 96, 29.3.2014, s. 357)
   
      BILAG
      
         Offentliggørelse af titler på og referencer for harmoniseret standard i henhold til direktiv 2014/35/EU
      
      
                  Europæisk standardiseringsorgan
               
               
                  Standardens reference og titel
               
            
                  Cenelec (1)
                  
               
               
                  EN 60335-2-9:2003
                  Elektriske apparater til husholdningsbrug o.l. — Sikkerhed — Del 2-9: Særlige bestemmelser for grillapparater, brødristere og lignende transportable kogeapparater, senest ændret ved:
                  
                               
                           
                           
                              EN 60335-2-9:2003/A1:2004
                           
                        
                               
                           
                           
                              EN 60335-2-9:2003/A2:2006
                           
                        
                               
                           
                           
                              EN 60335-2-9:2003/A12:2007
                           
                        
                               
                           
                           
                              EN 60335-2-9:2003/A13:2010
                           
                        
            
                  Begrænsning:
                  Anvendelsen af følgende oplysninger om standard EN 60335-2-9:2003, senest ændret ved A13:2010, medfører ikke en formodning om overensstemmelse med henblik på sikkerhedskravene fastsat i punkt 1, litra c), i bilag I til direktiv 2014/35/EU sammenholdt med punkt 2, litra b), i samme bilag:
                  
                              —
                           
                           
                              tabel Z101, fodnote b, i afsnit 11
                           
                        
                              —
                           
                           
                              de dele i afsnit 7.1, der henviser til tabel Z101, fodnote b
                           
                        
                              —
                           
                           
                              de dele i afsnit 11.Z10x, der henviser til ventilationsåbninger.
                           
                        
            
         (1)  Cenelec: Avenue Marnix 17, 1000 Brussels, Belgien. Tlf. +32 25196871, fax +32 25196919 (http://www.cen.eu)